**Zápis zo zasadnutia č. 4/2025**

**Komisie vrcholového športu plávania**

**konaného dňa 22.4.2025 dištančne**

**začiatok o 20:15 hod.**

**ukončenie 22:00 hod.**

**Prítomní členovia KVŠ:**

Predsedajúci: p. Moravcová Valko

členovia: p. Mikoláš, p. Skála, p. Halas, p. Viola, p. Procházka, p. Vachan,

Ospravedlnení: p. Hadidom, p. Klobučník

**Pozvaní hostia:** p. Šulek, p. Gális

**Bod č. 1 - Otvorenie, schválenie programu**

Návrh programu zasadnutia:

1. **Otvorenie**
2. **Nominácia V4 Praha – návrh športovci + RT**
3. **Priebežní limitári MEJ, MEU, MSJ, EYOF, MS**
4. **Návrh na asistenta reprezentačných družstiev – juniori**
5. **Účasti sparingpartnerov na akciách reprezentácie**
6. **SOŠV – MOV Solidarity Štipendium – návrh kandidátov za SPF do 25.5.**
7. **Informácie zo zasadnutia štábu k EYOF**
8. **Informácie zo zasadnutia štábu LSU – nominácia LSU – predbežná nominácia športovci a RT**
9. **Informácia o spolupráci licencie/školenia SPF s FTVŠ**
10. **Informácia o príprave MEJ a MEU (Šulek)**
11. **Informácia o rozpočte PL (predložený pre Konferenciu, súťaže + reprezentácia + vlastné zdroje)**
12. **Rôzne**

**Bod 2. a 3. Nominácia V4 Praha – návrh športovci + RT a priebežní limitári MEJ, MEU, MSJ, EYOF, MS**

* Formou príloh resp. V4 nominácia formou uznesenia na VSPL

**Bod 4. Návrh na asistenta reprezentačných družstiev – juniori**

Manažérka vyzvala členov KVŠ, aby navrhli meno resp. mená trénerov zo svojich radov, ktorý by mohli byť vhodnými kandidátmi na pozíciu asistenta reprezentačných družstiev.

Ideálne by kandidát mal spĺňať nasledovné charakteristiky:

* ochota pracovať s juniorskou zložkou reprezentácie,
* dobré komunikačné schopnosti,
* pripravenosť zúčastňovať sa reprezentačných akcií aj v úlohe vedúceho,
* prirodzený rešpekt a schopnosť udržiavať disciplínu a pozitívnu tímovú atmosféru,
* dôvera zo strany kolegov – trénerov.

Svoj názor a dôveru vyjadrili 6 zúčastnení členovia (p.Skála, p.Vachan, p.Moravcová, p.Halas, p.Procházka, p.Mikoláš) a navrhli p. Tibora Violu, ktorý sa následne vyjadril, že by pozíciu prijal. Manažérka reprezentácie s p. Violom, ako aj p. víceprezidentom PL a prezidentom SPF prediskutuje možnosť vymenovania do funkcie ako aj náplň činnosti.

**Bod 5. Účasti sparingpartnerov na akciách reprezentácie**

Manažérka dôrazne upozornila na povinnosť dodržiavať a rešpektovať pravidlá stanovené v Plánoch práce, najmä pri účasti sparingpartnerov na akciách reprezentácie. Tieto pravidlá sú nevyhnutné pre zachovanie integrity reprezentácie, vzájomnej dôvery a spolupráce medzi trénermi, ako aj pre zabezpečenie férového prístupu ku všetkým reprezentantom.

Nedodržiavanie pravidiel uvedených v Plánoch práce je považované za ich porušenie. Športovci nemajú nárok čerpať výhody štátnej športovej reprezentácie, ak neboli na akciu riadne nominovaní a schválení.

Konkrétnym príkladom je účasť športovca z klubu AZETA na sústredení RDS Poprad, ktorý neprešiel schvaľovacím procesom podľa Plánov práce RDS. Situácia bola následne vyriešená dodatočným zaslaním žiadosti a spracovaná v súlade s postupmi pre účasť sparingpartnerov v plánoch práce.

**Bod 6. SOŠV – MOV Solidarity Štipendium – návrh kandidátov za SPF do 1.5.2025**

Manažérka vyzvala členov KVŠ zaslanie ich návrhov na kandidáta, resp. kandidátov za plávanie a to najneskôr do 1.5. Jednotlivé návrhy budú následne vyhodnotené a podľa poradia zadané do online formulára SOŠV pre zváženie kandidáta na udelenie štipendia.

Olympijská solidarita MOV pripravila na olympijský cyklus 2025-2028 program podpory kandidátov účasti pre OH Los Angeles 2028 – „**Olympijské štipendium LA 2028**“. Prostredníctvom programu bude prispievať formou olympijského štipendia na športovú prípravu vybraným športovcom od septembra 2025 do augusta 2028.

Návrhy na zaradenie športovcov do programu môžete predkladať prostredníctvom online formulára https://www.olympic.sk/stipendium2025 do **5.5. 2025.** V prípade viacerých navrhovaných športovcov uveďte prosím návrhy v poradí podľa dôležitosti.

Program podpory je určený najmä pre tých športovcov, ktorí nemajú možnosť hradiť si prípravu z iných zdrojov a štipendium im významne prispeje k zlepšeniu tréningových podmienok. Podľa podmienok Olympijskej solidarity majú navrhovaní športovci dosahovať takú výkonnostnú úroveň, ktorá im dáva reálny predpoklad pre splnenie kvalifikačných kritérií pre účasť na hrách.

Návrhy posúdi komisia pre rozvoj športu SOŠV a následne ich predloží výkonnému výboru SOŠV na schválenie. O udelení štipendia rozhodne Olympijská solidarita MOV po konzultáciách s medzinárodnými športovými federáciami**.**

**Zúčastnení členovia KVŠ** (p.Skála, p.Vachan, p.Moravcová, p.Halas, p.Procházka, p.Mikoláš a p. Viola)  **pre SOŠV nomináciu na štipendium za SPF plávanie navrhli kandidátov – Samuela Košťála a Lillian Slušnú.**

**Bod 7. Informácie zo zasadnutia štábu k EYOF:**

* Priebežní limitári SPF k 12. 4. (príloha)
* Kvóta 9 pretekárov plus 2 realizačný tím
* Predbežnú menovitú nomináciu - long list doručiť už po VC Slovenska
* Pretekári musia mať platnú lekársku prehliadku (LP), nie staršiu ako 1 rok, a v mesiaci júl platnú LP od všeobecného lekára
* Nominovaní športovci musia absolvovať a doložiť antidopingový certifikát ADEL. Od všetkých športovcov vo finálnej nominácii sa vyžaduje absolvovanie online vzdelávania so získaním certifikátu ADEL (platnosť 2 roky).

**Dôležité dátumy:**

* **28. 5. 2025** – ukončenie registrácie na EYOF Skopje (longlist)
* **15. 6. 2025** – uzatvorenie nominácie SPF a návrh nominovaných športovcov a realizačného tímu
* **30. 6. 2025** – doručenie menovitej nominácie (shortlist)
* **6. 7. 2025** – doručenie TVL prehliadky + správa o aktuálnom zdravotnom stave športovcov a antidopingové certifikáty
* **19. 7. 2025** – odchod výpravy na EYOF Skopje – vládny špeciál z Bratislavy
* **20. 7. 2025** – otvárací ceremoniál
* **21. - 25.7.2025 –** plavecký program
* **26. 7. 2025** – záverečný ceremoniál
* **27. 7. 2025** – návrat výpravy do Bratislavy (Dom športu)

**Bod 8. Informácie zo zasadnutia štábu LSU – nominácia LSU – predbežná nominácia športovci a RT**

* Pridelená kvóta: 10 športovcov a 4 členovia realizačného tímu zo SAUŠ
* Predbežná nominácia (Long list) do 16.4. – návrh zaslaný na 10 športovcov, ktorí spĺňajú eligibility kritériá (viď príloha) a realizačný tím
* Ubytovanie a strava zabezpečené v hoteli pri bazéne
* 1. 6. – menovitá nominácia do disciplín

**Dôležité dátumy:**

* 25. 4. – zakúpiť letenky cez SPF! SAUŠ náklady refunduje
* 14. 7. – prílet výpravy do Berlína
* 16. 7. – otvárací ceremoniál v Berlíne
* 17. 7. – 21. 7. – plavecké súťaže v Berlíne
* 22. 7. – odchod domov

**Bod 9. Informácia o spolupráci licencie/školenia SPF s FTVŠ**

O nadviazaní spolupráce a  komunikácie ohľadom licencovania a školení trénerov a spolupráce medzi SPF a FTVŠ informoval p. Gális.

**Bod 10. Informácia o príprave MEJ a MEU**

p. Šulek informoval o príprave podujatí MEU a MEJ, v zmysle že sú príprava pokračuje podľa harmonogramu a viac informácií bude mať po najbližšom zasadnutí OV. Informoval a možnosti zakúpenia diváckych vstupeniek cez online systém.

**Bod 11. Informácia o rozpočte PL (predložený pre Konferenciu, súťaže + reprezentácia + vlastné zdroje)**

Manažérka reprezentácie informovala o tvorbe rozpočtu pre plávanie na rok 2025, ktorý zahŕňa: Kapitolu 15 – reprezentácia, Kapitolu 12 (spoločná príprava) a Kapitolu 16 – rozvoj športu (súťaže) ako aj vlastné zdroje 3-2.

Nastavenie rozpočtu športu plávania vychádzalo z rozpočtu pre rok 2024, pričom Kapitoly 15 a 16 boli znížené o 10 %, v súlade so znížením celkového rozpočtu Slovenskej plaveckej federácie (SPF) pre rok 2025. Percentuálny pomer medzi Kapitolou 15 (reprezentácia) a Kapitolou 16 (súťaže) zostal nezmenený a podľa roku 2024.

Manažérka zároveň upozornila, že aktuálny rozpočet Kapitoly 15 nemá rezervu na krytie a zabezpečenie reprezentačných akcií na začiatku roka 2026 (jan/feb) – než budú pridelené prostriedky z PUŠ 2026.

Reálne náklady na chod reprezentácie v roku 2025 predstavujú sumu 625 000 €, z čoho: 508 000 € tvorí PUŠ 2025 a zvyšok pochádza zo zostatku rozpočtu z roku 2024, ktorý bol použitý na akcie v prvom kvartáli 2025.

Optimalizáciu rozpočtu je možné dosiahnuť znížením počtu a trvania sústredení, ako aj obmedzením účasti na podujatiach či spolufinancovania akcií. Manažérka však jednoznačne podporuje našich najlepších športovcov – reprezentantov, najmä členov reprezentačného Tímu A – a považuje za neakceptovateľné a demotivujúce, aby si títo najlepší resp. elitní športovci, ktorí reprezentujú SPF a Slovensko, museli za účasť na reprezentačných akciách sami platiť alebo sa na nej finančne podieľať.

**Kapitola 16 (náklady na súťaže)** – vrátane výnosov zo súťaži a nákladov z vlastných zdrojov (3/2) – vykazuje pre rok 2025 nevyvážený, až stratový rozpočet. Manažérka verí, že v oblasti rozvoja športu (Kapitola 16) je priestor na zlepšenie hospodárenia a organizovanie súťaži. Ako príklad uviedla organizovanie oblastných súťaží, kde poukázala na výrazné regionálne rozdiely a potrebu optimalizácie organizácie a nákladov – nielen na úrovni oblastí, ako aj majstrovstvách Slovenska a hlavne pri komerčných súťažiach (napr. VC, SSC, ktoré vykazujú HV mínus 70%, tj náklady na organizovanie o 70% prevyšujú príjmy - tj. výber zo štartovného, sponzorské dary, rekl.partnerov atď. ).

KVŠ už na minulom zasadnutí sa zaoberala návrhom, poriadania dlhých tratí na regionálnej klubovej úrovni z dôvodu nízkej účasti a vysokých nákladov, zlúčenie žiackych MSR z dôvodu slabej výkonnosti (navrhli zavedenie limitov pre účasť) ako aj finannčno-ekonomického dôvodu, jednak pre SPF ale aj pre rodičov a kluby. Ďalej v prípade záporného rozpočtu, KVŠ navrhuje zrušenie vyplácania odmien za Slov. pohár družstiev, ktoré predstavuje šetrenie v sume 26tisíc.

Príklad organizácie oblastných súťaží za rok 2024 a ich HV.

|  |  |  |  |  |
| --- | --- | --- | --- | --- |
| **Po oblastiach – oblastné majstrovské súťaže za rok 2024** | | | | |
| **Oblasť** | **Výnosy** | **Náklady** | **Strata-Zisk (HV)** | **HV v %** |
| ZSO | 16 640.00 € | 17 244.81 € | - 604.81 € | -4% |
| VSO | 15 188.00 € | 23 743.10 € | - 8 555.10 € | -36% |
| SSO | 15 632.00 € | 24 741.18 € | - 9 109.18 € | -37% |
| BAO | 9 920.00 € | 26 572.70 € | - 16 652.70 € | -63% |
| **SPOLU** | **57 380.00 €** | **92 301.79 €** | **- 34 921.79 €** | **-38%** |

***Reprezentácia SR by mala byť prioritou pre SPF a mala by byť uprednostnená pred organizáciou neefektívnych, nehospodárnych regionálnych, alebo komerčných súťaží***. Rozpočet reprezentácie je tvorený v maximálne možnej miere hospodárnosti, účelovosti, je odstupňovaný podľa dôležitosti akcií, či zaradenia športovcov do jednotlivých výkonnostných zložiek s následnou prioritou a výškou podpory. Práve reprezentačná zložka generuje až 75 % príjmov SPF z PUŠ, preto by sa organizácia súťaží – Kapitola 16, mala nastaviť tak, aby bola schopná pokryť aj prípadné rozpočtové deficity.